Ritratt: BOV  Jake Grech ta' Hibernians huwa l-BOV Player tax-Xahar għal Novembru 2021. Dan wara li l-player ta' 24 sena skurja żewġ goals importanti matul ix-xahar ta' Novembru. Grech skorja l-unika goal tal-logħba kontra Ħamrun Spartans (1-0) u l-goal tar-rebħa fil-partita ta' kontra Balzan (2-1). Matul ix-xahar ta' Novembru, Hibernians baqgħu fl-ewwel post tal-klassifika u baqgħu mhux megħluba. Geoffrey Ghigo, Kap tal-Branch Networks fi ħdan il-Bank of Valletta, flimkien mal-Viċi President tal-Malta Football Association Adrian Casha, ppreżentaw it-trofew tal-BOV Player tax-Xahar għal Novembru lil Grech. Ritratt: BOV Il-player ta' Hibernians għażel lil Puttinu Cares biex jibbenefikaw mid-donazzjoni assoċjata ma' dan il-premju.